The Post (filem)

The Post merupakan filem Amerika Syarikat tahun 2017 yang diarahkan dan diterbitkan oleh Steven Spielberg serta ditulis oleh Liz Hannah dan Josh Singer. Berlatar belakangkan awal tahun 1970-an, filem ini dibintangi oleh Meryl Streep, Tom Hanks, Sarah Paulson, Bob Odenkirk, Tracy Letts, Bradley Whitford, Bruce Greenwood, Carrie Coon, dan Matthew Rhys. The Post berkisarkan wartawan-wartawan dari The Washington Post dan The New York Times yang menyiarkan Pentagon Papers iaitu berkaitan penglibatan kerajaan Amerika Syarikat ketika Perang Vietnam.

Pengambaran filem ini dilakukan di Bandar Raya New York pada Mei 2017. Ia telah ditayangkan di Newseum di Washington, D.C. pada 14 Disember 2017, dan disiarkan secara terhad di Amerika Syarikat pada 22 Disember 2017 sebelum diedarkan secara meluas pada 12 Januari 2018.

The Post menerima pujian dari para pengkritik filem terutama pujian terhadap lakonan Streep, Hanks dan Odenkirk. Filem ini telah dipilih oleh National Board of Review sebagai filem terbaik bagi tahun 2017, manakala majalah Time dan American Film Institute menamakan filem ini sebagai salah satu daripada sepuluh filem terbaik tahun 2017.   Filem ini menerima enam pencalonan iaitu Filem Terbaik - Drama, Pengarah Terbaik, Pelakon Wanita Terbaik - Drama (Streep), Pelakon Lelaki Terbaik - Drama (Hanks), Skrip Terbaik dan Skor Asal Terbaik di Anugerah Golden Globe ke-75.

Pelakon
 Meryl Streep sebagai Kay Graham
 Tom Hanks sebagai Ben Bradlee
 Sarah Paulson sebagai Antoinette "Tony" Pinchot Bradlee
 Bob Odenkirk sebagai Ben Bagdikian
 Tracy Letts sebagai Fritz Beebe
 Bradley Whitford sebagai Arthur Parsons
 Bruce Greenwood sebagai Robert McNamara
 Matthew Rhys sebagai Daniel Ellsberg
 Alison Brie sebagai Lally Graham
 Carrie Coon sebagai Meg Greenfield
 Jesse Plemons sebagai Roger Clark
 David Cross sebagai Howard Simons
 Zach Woods sebagai Anthony Essaye
 Pat Healy sebagai Phil Geyelin
 John Rue sebagai  Gene Patterson
 Rick Holmes sebagai Murray Marder
 Philip Casnoff sebagai Chalmers Roberts
 Jessie Mueller sebagai Judith Martin
 Stark Sands sebagai Don Graham
 Brent Langdon sebagai Paul Ignatius
 Michael Stuhlbarg sebagai Abe Rosenthal
 Christopher Innvar sebagai James Greenfield

Rujukan

Pautan luar






Kategori:Filem 2017
Kategori:Filem bahasa Inggeris
Kategori:Filem Amerika Syarikat tahun 2017
Kategori:Filem arahan Steven Spielberg